Eman sangêt, dene ing wusananipun Radèn Rôngga lajêng kumawani nindakakên pandamêl ingkang botên prayogi, inggih punika nyuwèk cangkêming pandhita ingkang pinuju mara tapa wontên ing sangandhaping rêdi ngantos dados tiwasipun. Ingkang makatên wau andadosakên dukanipun ingkang rama kanthi sangêt. Ing wusana Radèn Rôngga lajêng pinêjahan sarana dipun êbên kalihan sawêr naga, awasta: Jalangên.